Unión del Pueblo Navarro talde parlamentarioari atxikitako foru parlamentari Ana Elizalde Urmeneta andreak idatziz erantzuteko galdera egin du 2023an eta 2024an foru intereseko inbertsio gisa deklaratutako enpresa proiektuen zerrendari buruz (11-24/PES-00410). Hona Nafarroako Gobernuko Industriako eta Enpresen Trantsizio Ekologiko eta Digitalerako Departamentuko kontseilariak horri buruz ematen dion informazioa:

Eskatutako informazioa eranskin gisa atxiki zaio idazki honi.

Hala ere, kontseilari honek jotzen du ez dela zuzena parlamentariak bere eskaera idatzizko galdera gisa kalifikatzea, idazkian eskatzen duena informazio hutsa baita, eta ez dio Gobernuari ezein galderarik egiten. Hori dela-eta, alde honen iritziz, informazio eskaera bat (PEI) aurkeztu behar zuen, eta ez idatzizko galdera (PES).

Horregatik, nahiz eta eskatutako dokumentazioa eman erantzunean, jakinarazten dizugu ezen, etorkizunean egoera hau errepikatuz gero, idazkia birkalifikatzeko eskatuko dugula behar bezala izapidetu dadin.

Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.

Iruñean, 2024ko urriaren 28an

Industriako eta Enpresen Trantsizio Ekologiko eta Digitalerako kontseilaria: Mikel Irujo Amezaga jauna

(Oharra: Aipatutako eranskina foru parlamentari guztien eskura dago Agorako Kudeaketa Parlamentarioa atalean).